парични суми или обезпеченията, предоставени на контрагент посредством горепосочените сделки и запазени в баланса (т.е. не са изпълнени счетоводните критерии за отписване).
 {13}
 (Нетирани суми на парични задължения и парични вземания от брутни активи по СФЦК)
 Член 4, параграф 1, точка 77, член 206, член 429, параграф 5, буква г), член 429, параграф 8 и член 429б, параграф 5 от Регламент (ЕС) No 575/2013
 Институциите оповестяват стойността на паричните задължения от брутни активи по СФЦК, нетирани в съответствие с член 429, параграф 8 от Регламент (ЕС) No 575/2013.
 Тъй като намалява мярката за общата експозиция с оглед на отношението на ливъридж, институциите поставят в скоби стойността, оповестена в това поле (което означава, че тя се приспада от сумата, която се оповестява в {LRCom;16}).
 {14}
 Експозиция към кредитен риск от контрагента за активи по СФЦК
 Член 429б, параграф 1 от Регламент (ЕС) No 575/2013
 Институциите оповестяват добавката за кредитен риск към контрагента за СФЦК, включително за тези, които са задбалансови, определена в съответствие с член 429б, параграф 2 или 3 на Регламент (ЕС) No 575/2013, в зависимост от случая.
 В това поле институциите включват сделките в съответствие с член 429б, параграф 6, буква в) от Регламент (ЕС) No 575/2013.
 Институциите не включват в това поле СФЦК на посредници, когато институцията предоставя обезщетение или гаранция на клиент или контрагент, ограничена до евентуалната разлика между стойността на ценните книжа или паричните средства, които клиентът е дал в заем, и стойността на обезпечението, предоставено от кредитополучателя, в съответствие с член 429б, параграф 6, буква а) от Регламент (ЕС) No 575/2013. Вместо това институциите включват тези позиции в {LRCom;15}.
 {EU-14a}
 Дерогация за СФЦК: Експозиция към кредитен риск от контрагента в съответствие с член 429б, параграф 4 и член 222 от Регламент (ЕС) No 575/2013
 Член 429б, параграф 4 и член 222 от Регламент (ЕС) No 575/2013
 Институциите оповестяват добавката за кредитен риск към контрагента за СФЦК, включително за тези, които са задбалансови, изчислени в съответствие с член 222 от Регламент (ЕС) No 575/2013, при спазване на долна граница от 20 % за приложимото рисково тегло.
 В това поле институциите включват сделките в съответствие с член 429б, параграф 6, буква в) от Регламент (ЕС) No 575/2013.
 В това поле институциите включват сделките, чиято добавена част от стойността на експозицията с оглед на отношението на ливъридж се определя в съответствие с метода, установен в член 429б, параграф 1 от Регламент (ЕС) No 575/2013.
 {15}
 Експозиции по сделки на посредници
 Член 429б, параграфи 2, 3 и параграф 6, буква а) от Регламент (ЕС) No 575/2013
 Институциите оповестяват стойността на експозициите по СФЦК на посредници, когато институцията предоставя обезщетение или гаранция на клиент или контрагент, ограничени до всякаква разлика между стойността на ценните книжа или паричните средства, които клиентът е дал в заем, и стойността на обезпечението, предоставено от кредитополучателя, в съответствие с член 429б, параграф 6, буква а) от Регламент (ЕС) No 575/2013, състояща се единствено от добавката, определена в съответствие с член 429б, параграф 2 или параграф 3 от Регламент (ЕС) No 575/2013, в зависимост от случая.
